Barnamentanarheiðursløn Tórshavnar býráðs

Barnamentanarheiðursløn Tórshavnar býráðs (dansk: Tórshavns byråds børnekulturpris) er en færøsk litteratur og kulturpris, som gives af Tórshavns byråd som påskønnelse af en eller flere personer, som har gjort en særlig indsats for at berige færøske børn med kultur. Prisen kaldtes oprindelig Barnabókaheiðursløn Tórhavnar býráðs (Tórshavns kommunes børnebogspris), men man mente, at der var behov for at kunne give prisen til andre som gjorde et stort arbejde indenfor området børnekultur andet end bøger, så prisen ændrede navn, hvor ordet bog (bók) blev skiftet ud med kultur (mentan). Prisen blev etableret i 1977 og har været overrakt næsten hvert år siden. Bestyrelsen kan vælge at give en, to eller ingen pris hvert år. Hvis de ikke kan finde nogen værdig modtager, så kan de vælge ikke at uddele nogen pris. Prisen gives samtidig med de tre andre priser, som Tórshavns kommune står for: M. A. Jacobsens prisen. Prisoverrækkelsen finder altid sted omkring den 20. september, som er Mads Andreas Jacobsens fødselsdag. Han levede fra 1891 til 1944, han var bl.a. borgmester i Tórshavn, lagtingsmedlem og bibliotekar. Det var ham som fik til opgave at grundlægge Færøernes Amtsbibliotek, som det kaldtes dengang, nu hedder det Landsbókasavnið. Der var oprindelig kun en M. A. Jacobsens pris, men nu er der tre: En for skønlitteratur, en for faglitteratur og en for andet kulturelt værk. De sidste år har prisoverrækkelsen af disse fire litteratur- og kulturpriser fundet sted i Müllers Pakhus i Tórshavn.

Prismodtagere
 2020 Marjun Syderbø Kjelnæs og Rakel Helmsdal
 2019 Bergur Rasmussen
 2018 Vár Berghamar Jacobsen
 2017 Hjálmar Dam og Hanna Flóvinsdóttir
 2016 Joan Sørinardóttir for bogen Hvannpoppkorn og summardáafruktsalat
 2016 Beinta Johannesen for hendes arbejde at skabe spændende  materiale til børn på forlaget Bókadeild Føroya Lærarafelag
 2015 Ingen prisuddeling
 2014 Elin á Rógvi
 2013 Rakel Helmsdal
 2013 Hilmar Joensen
 2012 Hjørdis Johansen, bl.a. for hendes arbejde med Dramaværkstedet, hvor hun underviser børn i skuespil. 
 2011 Føroya Symfoniorkestur
 2010 Jensina Olsen for hendes indsats i arbejdet for børn via hendes musik og skuespil.
 2010 Janus á Húsagarði bl.a. for bøgerne om Mosamolis og Mosalisa. 
 2009 Dánjal á Neystabø
 2009 Búi Dam 
 2008 Marjun Syderbø Kjelnæs
 2008 Hanni Bjartalíð
 2007 Bárður Oskarsson
 2006 Steintór Rasmussen
 2005 Theodor Hansen 
 2005 Grafik Studio m/ Ingi Joensen
 2004 Ingen prisuddeling
 2003 Alexandur Kristiansen
 2002 Sólrún Michelsen
 2001 Maud Heinesen 
2000 Effie Campbell
1999 Eli Smith
1998 Lydia Didriksen
1998 Knút Olsen
1997 Gríma (Færøsk teatergruppe)
1996 Rakel Helmsdal for hendes bog Tey kalla meg bara Hugo.
1996 Amy Tausen
1995 Edward Fuglø, kunstner
1994 Ella Smith Clementsen
1994 Niels Jákup Thomsen
1993 Jóhannus á Rógvu Joensen
1993 Dansifelagið í Havn (Forending i Tórshavn for færøsk kædedans) ved Sonja Danielsen og Tórhild Justinussen
1992 Ingen prisuddeling
1991 Bjørg Matras Jensen
1991 Heini Hestoy
1990 Olivur við Neyst
1990 Elin Mortensen
1989 Óli Petersen
1989 Jákup Berg
 1988 Oddvør Johansen for bogen Skip í Eygsjón
1987 Pauli Nielsen
1986 Dropin 
1986 Nýlendi
 1985 Marius Johannesen
 1985 Steinbjørn B. Jacobsen for bøgerne Hønan og hani og Hin snjóhvíti kettlingurin
 1984 Ebba Hentze 
 1984 Elin Súsanna Jacobsen 
 1984 William Heinesen
 1983 Guðrun Gaard
 1983 Alexandur Kristiansen
 1982 Petur Andreassen 
 1982 Christian Høj
 1981 Martin Næs og Martin Joensen (musiker)
 1980 Elinborg Lützen 
 1980 Heðin Brú
 1979 Óli Dahl
 1979 Andreas Andreasen
 1978 Marianna Debes Dahl for bogen Burtur á heiði
 1977 Sigurð Joensen for bøgerne Gráa dunna, Kálvamuan, Lambamæið
 1976 Steinbjørn B. Jacobsen
 1976 Bárður Jákupsson

Bestyrelsen 
Siden 2009 har disse personer siddet i bestyrelsen for Tórshavn kommunes børnekulturpris:
Rigmor Dam, Erling Isholm og Jákup Jacobsen, valgte af byrådet. De andre medlemmer er Vár í Ólavsstovu for Rithøvundafelagið (Færøernes Forfatter Forening) og Malan Marnersdóttir for Fróðskaparsetur Føroya (Færøernes Universitet).

Referencer 

Litteraturpriser fra Færøerne
Kulturpriser fra Færøerne
Færøsk litteratur